Kato-mies

Kato-mies on Turun Runosmäessä vaikuttanut hahmo, joka ei välttämättä ole pultsari, vaan voi hyvin ja varsin todennäköisestikin olla jopa täysin raitis.

Kato-mies on vanttera, keski-ikäinen mies, joka kesällä yleensä pukeutuu tummiin verryttelyhousuihin ja t-paitaan ja kantaa mukanaan tavallista mustaa kauppakassia.

Kato-miehen tunnistaa siitä, että aika ajoin hän laskee kassinsa tiensivuun ja aloittaa voimisteluliikkeiden sarjan, johon kuuluu ripeä sik-sak-kävely pitkin väylää, karate-iskuja muistuttavat käsien liikkeet ja samanaikaiset "kato!"-huudot hieman japanilaisten taistelulajien tapaan. Saatuaan voimisteluohjelmansa suoritetuksi Kato-mies ottaa kassinsa ja jatkaa matkaa.

Kato-miehen on voinut tavata ainakin Runosmäen Piiparinpolulla.